Diari Oficial de la Generalitat Valenciana


Sumari del DOGV 8985, del 29-12-2020 (2020/11457)

RESOLUCIÓ de 23 de desembre de 2020, de Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2020 en el pressupost de l'Institut Valencià de la Joventut (16.20.004/20).
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11720


Data del document
:   23-12-2020

Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 23 de desembre de 2020, de Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2020 en el pressupost de l'Institut Valencià de la Joventut (16.20.004/20). [2020/11091]  
Entre les conseqüències socials i econòmiques que s'han produït amb motiu de la pandèmia provocada per la Covid-19 s'ha detectat una especial incidència en la població juvenil. És necessari establir un mecanisme excepcional i ràpid de suport que reforce el teixit associatiu juvenil de la Comunitat Valenciana, assegurant la seua actuació en la població jove més vulnerable sense demores.  
La Direcció General de l'Institut Valencià de la Joventut ha plantejat la necessitat de modificar certes dades essencials de la línia de subvenció del seu pressupost S5245000, dirigida a finançar programes d'actuació d'associacions juvenils, seccions juvenils de sindicats i entitats prestadores de serveis a la joventut amb àmbit d'actuació a la Comunitat Valenciana.  
Es considera convenient canviar la manera de concessió en la part que es va executar l'exercici anterior, amb els mateixos beneficiaris i el mateix import a cadascun o, per la qual cosa passa a ser línia de concessió directa, donada la urgència existent, en virtut de l'article 168 1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Quant a la resta de la dotació existent, després d'haver reconegut obligacions degudament adquirides d'exercicis anteriors per import d'11.010,94 euros, és convenient transferir-ho al capítol II del pressupost de l'Institut Valencià de la Joventut per a fer front a despeses ocasionades amb motiu de la crisi sanitària.  
Aprovat el Decret 148/2020, de 2 d'octubre, del Consell, d'aprovació de les bases reguladores per a la concessió directa de subvencions per la Covid-19 a associacions juvenils i entitats prestadores de serveis a la joventut  
D'acord amb el que estableix l'article 1.4 del Decret llei 4/2020, de 17 d'abril, del Consell, de mesures extraordinàries de gestió economicofinancer per a fer front a la crisi produïda per la Covid-19; així com l'article 26.1.c, en relació amb l'article 24.d, de la Llei 10/2019, de 27 de desembre, de pressupostos de la Generalitat per a l'exercici 2020, la Vicepresidència i Conselleria d'Igualtat i Polítiques Inclusives adopta la següent resolució:  
  
Primer  
Autoritzar una variació de les dades de la línia de subvenció S5245000 quant a la manera de concessió i import, que queda com segueix:  
  
Codi línia:  
S5245000 Denominació: Fomente associacions i entitats juvenils CAP: 4  
Import: 500,00 Beneficiaris previstos: Associacions juvenils, seccions juvenils de sindicats i entitats prestadores de serveis a la joventut amb àmbit d'actuació en la CV.  
Regulacio: concessió directa, art. 168.C  
  
Publicar dades: sí Descripció i finalitat: Contribuir al finançament de programes d'actuacions promoguts per associacions juvenils, seccions juvenils de sindicats i entitats prestadores de serveis a la joventut.  
Aportació Generalitat no condicionada: 500,00  
Aportació externa 0,00  
Aportació Generalitat condicionada: 0,00  
Total finançament afectat: 0,00  
  
  
Sent la relació de beneficiaris la següent:  
  
Beneficiaris Import (?)  
ASSOCIACIÓ JUVENIL VENT DEL POBLE 24.600,00  
FEDERACIÓ DE PERSONES SORDES DE LA COMUNITAT VALENCIANA (FESORD CV) 35.950,00  
ORGANITZACIÓ JUVENIL ESPANYOLA 41.255,00  
COOPERACIÓ INTERNACIONAL ONG 43.300,00  
SCOUTS VALENCIANS, Federació d'Escoltisme de Castelló, València i Alacant 52.550,00  
CREU ROJA ESPANYOLA-CREU ROJA JOVENTUT C.V. 54.091,42  
FEDERACIÓ DE CENTRES JUVENILS DON BOSCO COMUNITAT VALENCIANA 56.764,00  
FEDERACIÓ DE CASAS DE LA JOVENTUT DE LA COMUNITAT VALENCIANA 58.435,77  
FEDERACIÓ D'ESCOLTISME VALENCIÀ-MOVIMENT SCOUT CATÒLIC 60.704,76  
JÚNIORS MOVIMENT DIOCESÀ 72.349,05  
 TOTAL 500.000,00  
  
  
Segon  
Autoritzar un increment de la dotació en el pressupost de despeses en l'aplicació pressupostària 16.00456.IVAJ G2, per import de 158.689,06 euros.  
  
València, 23 de desembre de 2020.- La vicepresidenta i consellera d'Igualtat i Polítiques Inclusives i presidenta de l'Institut Valencià de la Joventut: Mónica Oltra Jarque.